CELEX: 62014CN0006
Language: et
Date: 2014-01-09 00:00:00
Title: Kohtuasi C-6/14: Eelotsusetaotlus, mille on esitanud Oberster Gerichtshof (Austria) 9. jaanuaril 2014  – Wucher Helicopter GmbH, Euro-Aviation Versicherungs AG versus Fridolin Santer

28.4.2014   
            
            
               ET
            
            
               Euroopa Liidu Teataja
            
            
               C 129/8
            
         Eelotsusetaotlus, mille on esitanud Oberster Gerichtshof (Austria) 9. jaanuaril 2014 – Wucher Helicopter GmbH, Euro-Aviation Versicherungs AG versus Fridolin Santer
   (Kohtuasi C-6/14)
   2014/C 129/10
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kassatsioonkaebuse esitajad: Wucher Helicopter GmbH, Euro-Aviation Versicherungs AG
   
      Vastustaja: Fridolin Santer
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 21. aprilli 2004. aasta määruse (EÜ) nr 785/2004 kindlustusnõuete kohta lennuettevõtjatele ja õhusõiduki käitajatele (1) artikli 3 punkti g tuleb tõlgendada nii, et ühenduse lennuettevõtja käitatavas helikopteris viibinud isik,
               
                           —
                        
                        
                           kelle õhuvedu põhineb küll lepingul (täpsemalt: lennuettevõtja ja kõnealuse isiku tööandja vahel sõlmitud leping),
                        
                     
                           —
                        
                        
                           kuid toimub siiski konkreetse tööülesande täitmise eesmärgil (täpsemalt: laviinide kontrollitud vallandamine lõhkelaengute toimel), ja
                        
                     
                           —
                        
                        
                           kelle osalemine nimetatud tööülesande täitmises seisneb selles, et „kohalikke olusid tundva teenäitajana” tegutsedes peab ta piloodi korraldusel avama helikopteri ukse ja hoidma seda teataval viisil ja teatava aja jooksul avatuna,
                           
                                       a)
                                    
                                    
                                       on „reisija” või
                                    
                                 
                                       b)
                                    
                                    
                                       kuulub „lennukis töötava meeskonna liikmete ja salongitöötajate” hulka?
                                    
                                 
                     
         
               2.
            
            
               Juhul kui esimese küsimuse punktile a vastatakse jaatavalt:
               Kas Montrealis 28. mail 1999 sõlmitud rahvusvahelise õhuveo nõuete ühtlustamise konventsiooni (Montreali konventsioon) (2) artikli 17 lõiget 1 tuleb tõlgendada nii, et [Montreali konventsioonis kasutatud] mõiste „reisija” alla kuulub igal juhul ka „reisija” määruse (EÜ) nr 785/2004 artikli 3 punkti g tähenduses?
            
         
               3.
            
            
               Juhul kui teisele küsimusele vastatakse eitavalt:
               Kas Montreali konventsiooni artikli 17 lõiget 1 tuleb tõlgendada nii, et ühenduse lennuettevõtja käitatavas helikopteris viibinud isik on esimeses küsimuses nimetatud tingimustel „reisija” [Montreali konventsioonis kasutatud mõiste tähenduses]?
            
         
      (1)  ELT L 138, lk 1; ELT eriväljaanne 07/08, lk 160, lk 1.
   
      (2)  EÜT 2001, L 194, lk 39; ELT eriväljaanne 07/005, lk 492.